**ST. Hansfeiring med «Haraball» og «noko attåt» på Biri 2014.**

Norske Harehundklubbers Forbund ble opprettet i 1954, altså for 60 år siden i år.

NHKF vil markere sitt 60-års jubileum fredag 20. juni, på Biri Travbane, sammen med styret, æresmedlemmer, dommere og inviterte gjester fra klubber, avlsråd, ringer, NKK og andre sammarbeidende klubber.

For øvrig kan de som ønsker å være med å markere NHKF’s jubileum, melde seg på til festen.

Dersom det blir fint vær, og siden det er St.Hans, vil det bli uteservering med grillmat, St Hansbål og forhåpentligvis anledning til en svingom. Om ikke, blir vi innendørs.

Alle raseringene har rapportert at de vil ha treff i forbindelse med jubileet, og har lovet å stå på for å få flest mulig antall hunder til arrangementet, som vil gå over 2 dager med utstilling, der NHKF har sin jubileumsutstilling med «stor-cert» lørdag, og Vestoppland Harehundklubb som står for tur til å arrangere utstilling med «stor-cert» i 2014, på søndag.

Dommerlista er vesentlig satt opp etter ønske fra ringene. Det ble vedtatt i NHKF å invitere 6 dommere som er fra Finland, Sverige og Norge. 1 norsk dommer er invitert til å dømme valpeshow, der valper fra 4-6 mdr., og fra 6-9 mdr kan delta. Samme dommer stiller også som reservedommer, dersom en av dommerne får for mange hunder.

Lørdag 21.juni:

NHKF’s Jubileumsutstilling på Biri Travbane. Alle deltagerne får en minnepremie fra NHKF. For øvrig vil det bli premiering i flg. NKK’s regler. Det vil bli kåret utstillingens beste «Junior», utstillingens beste «Veteran» (over 8 år og påmeldt i Veteranklasse), beste jaktpremierte hund, og Best in Show. Dessuten vil det bli kåret utstillingens Beste avlsklasse og beste oppdretterklasse. Rosetter tildeles CK, Cert, Reserve Cert, BIR og BIM-vinnere, samt vinnere av de øvrige konkurransene.

Valpeshow vil bli arrangert kun lørdag, i aldersgruppene 4-6 mdr. og 6-9 mdr. På grunn av forventet stort antall hunder, må vi be om forhåndspåmelding av valpene. Det vil bli kåret BIR og BIM valp i hver rase, der BIR-vinnerne går videre til konkurranse om «Best in Show-valp» ( BIS), BIS-2, BIS-3 og BIS-4 valp.

Se for øvrig annonse i Harehunden nr. 2/14

Søndag 22. juni:

Vestoppland Harehundklubb arrangerer sin «stor-cert» utstilling på samme sted som NHKF. Her blir det premiering etter NKK sine regler, samt kåring av BIS, BIS-2, BIS-3 og BIS-4, Beste Avlsklasse, Beste Oppdretterklasse osv.

Se for øvrig klubbens annonse i Harehunden nr. 2/14

Arrangørene ønsker å se bredden i norsk oppdrett og avl innen flest mulig raser, og vil oppfordre alle hannhund- og tispe-eiere til å melde på til AVLSKLASSE, og jobbe for at det blir minst 4 avkom etter den enkelte hann og tispe på utstillingen. (Samme individ kan delta i avlsklasse til både mor og far). Det konkurreres her om beste avlsklasse i hver rase, der vinnerne til slutt konkurrerer om utstillingens beste AVLSKLASSE. Påmelding av hannhund eller tispe til AVLSKLASSE er GRATIS ved påmelding manuelt, på mail eller telefon.

Til OPPDRETTERKLASSE deltar hver oppdretter som har minst 4 hunder påmeldt i den enkelte rase. Her vil det også bli konkurranse mellom vinnerne i hver rase, om utstillingens beste oppdretterklasse. OPPDRETTERKLASSE er også GRATIS !

Siden alle raseringene skal ha treff lørdag kveld, håper vi at alle melder på sine hunder begge dagene, da de aller fleste vil være over fra lørdag.

Vi håper å få oppmerksomhet fra media; lokal-TV, lokal-radio og lokalaviser, slik at vi kan få markedsførte våre vidunderlige harehundraser på en verdig måte.

DOMMERLISTE:

Det må bes om at endringer i dommerlista forbeholdes, da en ikke vet hvor mange hunder som blir påmeldt for den enkelte dommer !

|  |  |  |
| --- | --- | --- |
| RASER | Lørdag | Søndag |
| BEAGLE | C. Linde-Forsberg | Bo Wallin |
| Drever | Bo Wallin | C. Linde-Forsberg |
| DUNKER | Per H. Sivesind | Jon Smedbakken |
| HALDENSTØVER | Bjørn Roald | P. Heikkinen-Lehkonen |
| HYGENHUND | Bjørn Roald | Per H. Sivesind |
| FINSK STØVER | P. Heikkonen-Lehkonen | Bo Wallin |
| ISTRISK STØVER | P. Heikkonen-Lehkonen | Bo Wallin |
| HAMILTONSTØVER | P. Heikkonen Lehkonen | C. Linde-Forsberg |
| SMÅLANDSSTØVER | Paula H-Lehkonen | Bjørn Roald |
| SCHILLERSTØVER | P.H.Sivesind | Bjørn Roald |
| LUZERNERSTØVER | C. LindeForsberg | P. H-Lehkonen |
| SCHWEIZERSTØVER | Bo Wallin | Per H. Sivesind |
| RUSSISK STØVER | P. H-Lehkonen | Bo Wallin |
| RUSSISK FLEKKET STØVER | P. H-Lehkonen | Bo Wallin |
| R.U.R (raser uten raseklubb) | Fordeles på ledig kapasitet | Fordeles på ledig kapasitet |
| VALPESHOW + reservedommer | Arnfinn Frantzen | - |

Utstillingens leder lørdag: Anne Marit Olsen